જ્યારે એમાં ઊંચેથી ચા (દૂધ કે કોઈપણ પ્રવાહી) રેડવામાં આવે તો એ સપાટી ઉપરના આ પડને તોડે છે. એની ગતિના કારણે એની પાછળ પાછળ હવા પણ પ્રવાહીમાં દાખલ થઈ જાય છે. ગતિના કારણે હવા નીચે ધસી જાય છે અને પછી પ્રવાહીના દબાણના કારણે એ પાછી ઉપર આવે છે. પરંતુ એ ઉપર પાછી આવે ત્યાં સુધીમાં પ્રવાહીની સપાટી ઉપર પેલું પડ ફરી બની ગયું હોય છે. એટલે એ હવાને પાછી ઉપરની હવામાં ભળી જવા દેતું નથી. એ હવાની આસપાસ ફરી વળે છે. હવાના આવા અનેક ટુકડા ફરતે હવા ફરી વળે છે. બધી બાજુથી સરખું દબાણ હોવાથી એનો આકાર ગોળ બને છે. એને આપણે પરપોટા કહીએ છીએ.